پرزیدنت رجب طیب اردوغان، سوریه‌ده فیرات قالخانی و زیتون بوداغی عملیاتلارییلا باشلادیلان سۆره‌جی چوخ یاخیندا فرق‌لی بیر مرحله‌یه گئچیره‌جکلرینی سؤیله‌دی.
رجب طیب اردوغان، جمهورباشقانی ساراییندا ۱۱.جی ائلچیلر کنفرانسیندا دانیشدی.
پرزیدنت اردوغان، سوریه مسئله‌سینه دایر، لازیم اولدوغوندا دیالوگلا لازیم اولدوغوندا یومشاق گوج عنصورلاری ایله لازیم اولدوغوندا زورلاییجی دیپلوماسی آراجلارییلا لازیم اولدوغوندا دا فعلی گوج ایستیفاده ائد‌رک میللی چیخارلاریمیزی مطلق ساووناجاییق" دئدی. اردوغان،
"فیرات قالخانی و زیتون دالی عملیاتلارییلا باشلاتدیغیمیز پروسه‌نی اینشاالله چوخ یاخیندا فرق‌لی بیر مرحله‌یه گئچیره‌جییک" ایفاده‌سینی ایشلتدی.
تورکییه‌نین ناتو متفیقی و استراتژیک اورتاغی اولان آمریکا بیرلشمیش دؤولتلریند‌ن گرچک متفیقلره یاراشیر آددیملار آتماسینی گؤزلدیکلرینی ایفاده ائد‌ن اردوغان، گونئی سینیریمیزدا سانکی سرطان حجره‌سی کیمی بؤیویه‌ن، متفیقلریمیزین آغیر سلاحلاری ایله بؤیودوله‌ن قورولوش آرادان قالخمادیقجا تورکییه اؤزونو گوونده حس ائده‌بیلمز" شکلینده دانیشدی.
پرزیدنت اردوغان، اس-۴۰۰لرین ناتویا و اف-۳۵لره ضرر وئرجگینه دایر هئچ بیر ملموس بیلگی یوخدور. کیمسه کیمسه‌نی آلداتماسین" دئدی. اردوغان، آمریکادان، ایستر فتح‌الله‌چی ترور هؤرگوتو (فئتو) چته‌باشیلارینین قایتاریلماسی ایستر پ‌کاکا/یپگ ترور هؤرگوتونون سیلاحلاندیریلماسینا سون وئریلمه‌سی قونولارین‌دا آچیق آددیملار گؤزلدیکلرینی ده ایفاده ائتدی.
تورکییه‌نین آوروپا بیرلیگی عضولویو قونسوندا دا اردوغان، آوروپا بیرلیگی کۆره‌سل آکتور اولماق ایستییرسه، ایلک نؤوبه‌ده، تورکییه‌‌نی قازانمالی‌دیر" دئیه‌رک، تورکییه‌نین عضولویونون بیر نئچه اؤلکه‌نین احتراصینا قوربان ائدیلمه‌مه‌سی لازیم اولدوغونو دیله گتیردی. پرزیدنت اردوغان، بؤلوجو ترور هؤرگوتو پ‌کاکا ایله مباریزه اوچون ایسه، "پ‌کاکا دئییله‌ن چیبان‌باشینی عراق تورپاقلارین‌دان قوپاردیپ آتماق‌دا قرارلیییق" دئیه دانیشدی.
پرزیدنت اردوغان، روسیادان آلینان اس-۴۰۰لر ایله ایلگیلی اولاراق،
"اس-۴۰۰لر قونوسوندا تورکییه گوونلیگی ایله ایلگیلی استراتژیک دئییل، تامامیله تجاری بیر سئچیم‌ده ائتمیشدیر. اؤلکه‌میزی بو سئچیمه مجبور ائد‌ن ده متفیقلرینین اوزلاشماز توتومودور" دئدی. پرزیدنت اردوغان، چیخیشیندا آیریجا، ۱۹۶۷ سرحدلری اساسین‌دا باشکندی دوغو قدس اولان مستقیل و اگمن بیر فیلیسطین دؤولتینین قورولماسی و تانینماسینین آرتیق بیر سئچیم دئییل مجبوریت اولدوغونو ایفاده ائتدی.
